टीम को मिली हार को भूलकर बोले- दोस्त के बेटे को मैदान में देख काफी खुशी हुई
Bollywood Actor Shah Rukh Khan Tweet About Arjun Tendulkar -  16 अप्रैल को हुए IPL के मैच में शाहरुख खान की टीम भले ही हार गई हो, लेकिन उनके जेस्चर ने फैंस का दिल जीत लिया। दरअसल मुंबई इंडियंस और कोलकाता नाइटाराइडर्स के बीच हुए मैच में मुंबई ने जीत हासिल की
कल यानी 16 अप्रैल को हुए IPL के मैच में शाहरुख खान की टीम भले ही हार गई हो, लेकिन उनके जेस्चर ने फैंस का दिल जीत लिया। दरअसल, मुंबई इंडियंस और कोलकाता नाइट राइडर्स के बीच हुए मैच में मुंबई ने जीत हासिल की।
इस मैच में सचिन तेंदुलकर के बेटे अर्जुन तेंदुलकर ने डेब्यू किया। इस मौके पर शाहरुख ने सोशल मीडिया के जरिए सचिन को बधाई दी है। शाहरुख ने कहा कि अपने दोस्त के बेटे को मैदान में खेलते देख कर उन्हें काफी खुशी हो रही है।
शाहरुख ने सचिन और अर्जुन दोनों को बधाई दी
सचिन तेंदुलकर के बेटे अर्जुन तेंदुलकर पिछले कई सालों से मुंबई इंडियंस की बेंच पर बैठे दिखाई देते थे। उन्हें मुंबई ने पिछले मेगा ऑक्शन में 20 लाख रुपए के बेस प्राइज में खरीदा था। अब 16 अप्रैल को उन्हें पहली बार मैदान में उतरते देखा गया। उनकी टीम मुंबई ने शाहरुख की टीम केकेआर को 5 विकेट से हरा दिया।
मैच खत्म होने के बाद शाहरुख ने ट्वीट किया। उन्होंने लिखा, 'IPL में कॉम्पिटिशन चाहे जितना भी हो, लेकिन दोस्त के बेटे को मैदान में खेलते देख काफी खुशी हो रही है। ऑल द बेस्ट अर्जुन, ये सचिन के लिए एक प्राउड मोमेंट है।'
बेटे को मैदान में देख सचिन भी हुए इमोशनल
बेटे के डेब्यू के बाद लीजेंड्री क्रिकेटर सचिन तेंदुलकर भी भावुक नजर आए। उन्होंने अपने सोशल मीडिया पर लिखा, 'तुमने यहां तक पहुंचने के लिए काफी मेहनत की है और मुझे यकीन है कि तुम ऐसा करना जारी रखोगे। मैं जानता हूं कि तुम खेल को सम्मान दोगे क्योंकि ये खेल उस सम्मान का हकदार है। खेल भी तुम्हें वापस वही प्यार देगा। अगर तुम खेल की रिस्पेक्ट करोगे तो बदले में ये भी तुम्हें रिस्पेक्ट देगा।'
2013 में सचिन रिटायर हुए, 10 साल बाद अर्जुन ने की शुरुआत
IPL के इतिहास में ऐसा पहली बार हुआ है कि एक टीम से बाप और बेटे दोनों ने खेला हो। IPL के पहले सीजन में सचिन मुंबई के कप्तान हुआ करते थे। अभी फिलहाल वो मुंबई इंडियंस के कोचिंग स्टाफ का हिस्सा हैं। सचिन ने 2013 में IPL से भी सन्यांस ले लिया था। अब 10 साल बाद 2023 में उनके बेटे ने उसी टीम के साथ डेब्यू किया है।
अर्जुन तेंदुलकर ने 2 ओवर में 17 रन दिए
मुंबई इंडियंस के यंग बॉलिंग ऑलराउंडर अर्जुन तेंदुलकर को 2 सीजन के बाद टीम की ओर से डेब्यू करने का मौका मिला। अर्जुन तेंदुलकर ने दो ओवर फेंके और 17 रन दिए।
सुहाना और सारा भी स्टेडियम पहुंची थीं
सारा तेंदुलकर अपने भाई का मैच देखने स्टेडियम पहुंची थीं। उन्होंने भाई के सपोर्ट में एक इंस्टाग्राम पोस्ट भी किया था। इसके अलावा सुहाना खान केकेआर को सपोर्ट करने के लिए स्टेडियम पहुंची थीं। वो केकेआर के लगभग सभी मैच देखने जाती हैं।
अपनी टीम के सबसे बड़े एंबेसडर हैं शाहरुख
शाहरुख इंडियन प्रीमियर लीग (IPL) में कोलकाता नाइट राइडर्स के मालिक है। उनके साथ जूही चावला और उनके पति जय मेहता भी टीम के को-ओनर हैं। ओनर होने के साथ शाहरुख इस टीम के सबसे बड़े ब्रांड एंबेसडर भी हैं। इस टीम की फैन फॉलोइंग शाहरुख की वजह से काफी ज्यादा है।
शाहरुख अक्सर अपनी टीम का हौसला बढ़ाने स्टेडियम पहुंचा करते हैं। शाहरुख ने IPL के अलावा कैरेबियन प्रीमियर लीग और साउथ अफ्रीकन लीग में भी अपनी टीम खरीदी है।
